डीएम ने कहा कि पुलिस एवं प्रशासन के अधिकारियों के द्वारा निर्वाचन के दौरान कही पर भी अवैध खनन, अवैध मदिरा आदि की तस्करी पर पैनी नजर बनाकर रखी जाये और यह भी सुनिश्चित किया जाये कि कही पर भी मतदाताओं को लुभाने के लिये मदिरा, नकद धनराशि या अन्य उपहार का वितरण होने की सूचना पर तुरन्त एक्शन लेकर कार्यवाही की जाये। उन्होनें यह भी कहा कि सभी अधिकारियों के द्वारा निर्वाचन के दौरान की जाने वाली कार्यवाही पूर्ण दृढता एवं पारदर्शिता के साथ की जाये वर्तमान में सभी अधिकारी गण एवं कर्मचारी गण भारत निर्वाचन आयोग के तहत अपने कार्य को कर रहे है अतः आयोग के नियमों का कड़ाई से पालन सुनिश्चत कराया जाये, ताकि आयोग की मंशा के अनुसार जनपद में आगामी मतदान कुशलता के साथ सम्पन्न हो सकें।